***OPIS PREDMETU ZÁKAZKY pre časť č. 1***

Predmetom zadania zákazky je poskytnutie služby **Odber, preprava a zneškodnenie/zhodnotenie odpadu zo zdravotnej starostlivosti** v súlade s platnou legislatívou v odpadovom hospodárstve.

Odpad, ktorého pôvodcom je Fakultná nemocnica Trenčín je podľa zákona č. 79/2015 Z.z. v znení neskorších predpisov, ktorou sa ustanovuje Katalóg odpadov začlenený do kategórie: nebezpečné odpady (N) a ostané odpady, do skupiny č. 18: „Odpady zo zdravotnej alebo veterinárnej starostlivosti alebo s nimi súvisiaceho výskumu (okrem kuchynských a reštauračných odpadov, ktoré nevznikli z priamej zdravotnej starostlivosti)“, číslo podskupiny a druhu odpadu: 18 01 03(N), 18 01 04 (O), 18 01 06 ( N), 18 01 08 (N).

Odpad začlenený do kategórie: nebezpečné odpady (N), do skupiny č. 16: „Plyny v tlakových nádobách a vyradené chemikálie“, číslo podskupiny a druhu odpadu: 16 05 06 ( N)

Odpad začlenený do kategórie: nebezpečné odpady (N), do skupiny č. 15: „Obaly vrátane odpadových obalov z triedeného zberu komunálnych odpadov“, číslo podskupiny a druhu odpadu: 15 01 10 ( N)

Odpad začlenený do kategórie: ostatné odpady (O), do skupiny č. 15: „Obaly vrátane odpadových obalov z triedeného zberu komunálnych odpadov“, číslo podskupiny a druhu odpadu: 15 01 02 ( O)

**Predmet zákazky  je definovaný nasledovne :**

Nebezpečný odpad 18 01 03(N), 18 01 06 ( N), 18 01 08 (N) a ostatný odpad 18 01 04 ( O)

15 01 10 ( N), 16 05 06 (N)

**Odber, preprava a zneškodňovanie nebezpečného odpadu zo zdravotnej starostlivosti, číslo podskupiny a druhu odpadu:**

**18 01 03**

* ***„odpady, ktorých zber a zneškodňovanie podliehajú osobitným požiadavkám z hľadiska prevencie nákazy“, kategória odpadu „N“ - nebezpečný***

(od pôvodcu odpadu sem patrí odpad z infekčných pracovísk, mikrobiológie, dialýzy, odpad z použitých nástrojov a predmetov, napr. použité ihly, tampóny, obväzový materiál, umelý odpad, napr. použité striekačky, infúzne a transfúzne súpravy, hadice, ampulky z liekov, materiál znečistený biologickým odpadom: krv, moč, stolica, zvratky, spútum, punktát).

* ***„odpady z častí a orgánov tiel vrátane krvných vreciek a krvných konzerv“,***

(od pôvodcu odpadu sem patrí odpad z operačných, zákrokových a pôrodných sál, gynekológie a pod.)

**Predpokladané množstvo odpadu je:**

* 300 000 kg / rok.
* 600 000 kg/zmluvné obdobie, t.j. 24 mesiacov.

**Odber, preprava a zneškodňovanie ostatného odpadu zo zdravotnej starostlivosti, číslo podskupiny a druhu odpadu:**

**18 01 04**

* ***„odpady, ktorých zber a zneškodňovanie nepodliehajú osobitným požiadavkám z hľadiska prevencie nákazy“, kategória odpadu „O“ - ostatný***

(od pôvodcu odpadu sem patria sadrové odtlačky a obväzy, plienky z novorodeneckého oddelenia )

**Predpokladané množstvo odpadu je:**

* 7 000 kg / rok.
* 14 000 kg/zmluvné obdobie, t.j. 24 mesiacov.

**Odber, preprava a zneškodňovanie nebezpečného odpadu zo zdravotnej starostlivosti, číslo podskupiny a druhu odpadu:**

**18 01 06**

* ***„chemikálie pozostávajúce z nebezpečných látok alebo obsahujúce nebezpečné látky“, kategória odpadu „N“ - nebezpečný***

(od pôvodcu odpadu sem patria odpady , ktoré vzniknú ako odpadové chemikálie resp. zlievané chemikálie z laboratórnych procesov a pod.)

Predpokladané množstvo odpadu je:

* 1 000 kg / rok.
* 2 000 kg/zmluvné obdobie, t.j.24 mesiacov.

**Odber, preprava a zneškodňovanie nebezpečného odpadu zo zdravotnej starostlivosti, číslo podskupiny a druhu odpadu:**

**18 01 08**

* ***„cytotoxické a cytostatické liečivá“, kategória odpadu „N“ - nebezpečný***

(od pôvodcu odpadu sem patria odpady , ktoré vzniknú zo všetkých liekov uvedených v zozname liekov, vrátane omamných a psychotropných látok, ktoré sú vo forme liekov a prekurzorov, ktoré sú vo forme liekov a liekov s cytostatickým účinkom).

Predpokladané množstvo odpadu definovaného je:

* 500 kg / rok.
* 1 000 kg/zmluvné obdobie, t.j.24 mesiacov.

**Odber, preprava a zneškodňovanie nebezpečného odpadu, číslo podskupiny a druhu odpadu:**

**15 01 10**

* **„*obaly obsahujúce zvyšky nebezpečných látok alebo kontaminované nebezpečnými látkami“, kategória odpadu „N“ - nebezpečný***

(od pôvodcu odpadu sem patria obaly/nádoby z prípravy a podávania chemoterapie , obaly/nádoby z použitia formaldehydu, z chemikálií, z podávania liečiv.... a pod.)

Predpokladané množstvo odpadu definovaného je:

* 1 000 kg / rok.
* 2 000 kg/zmluvné obdobie, t.j.24 mesiacov.

**15 01 02**

* **„*obaly z plastov“, kategória odpadu „O“ - ostatný***

(od pôvodcu odpadu sem patria obaly z dezinfekcie, saponátov, aviváže, z destilovanej vody, obaly z jednorazových pomôcok, fólie, polystyrén, staré triediče na lieky, jednorazové umelohmotné poháriky, nádoby z NaCL roztokov, .... a pod.)

Predpokladané množstvo odpadu definovaného je:

* 3 000 kg / rok.
* 6 000 kg/zmluvné obdobie, t.j.24 mesiacov.

**16 05 06**

* **„*Laboratórne chemikálie pozostávajúce z nebezpečných látok alebo obsahujúce nebezpečné látky vrátane zmesí laboratórnych chemikálií“, kategória odpadu „N“ - nebezpečný***

(od pôvodcu odpadu sem patria odpady , ktoré vzniknú ako odpadové expirované resp. znehodnotené chemikálie z laboratórnych procesov a pod.)

Predpokladané množstvo odpadu definovaného je:

* 100 kg / rok.
* 200 kg/zmluvné obdobie, t.j.24 mesiacov.

Predpokladané množstvá predmetu zákazky nie sú záväzné, sú len orientačné, Poskytovateľ počas trvania zmluvného vzťahu bude služby predmetu zákazky realizovať podľa aktuálnych a skutočných potrieb a požiadaviek Objednávateľa po dobu 24 mesiacov.

V prípade, že počas zmluvného obdobia budú odovzdané nižšie množstvá odpadu, ako sú predpokladané množstvá, nevzniká Poskytovateľovi automaticky nárok na dodanie kompletného rozsahu predmetu zákazky tak, ako je definovaný v technickej špecifikácii predmetu zákazky.

V prípade výskytu väčšieho množstva odpadu z predmetu zákazky Poskytovateľ zabezpečí mimoriadne prevzatie, prevoz a zhodnotenie alebo zneškodnenie takéhoto odpadu mimo dohodnutý interval, na základe telefonickej výzvy.

Poskytovateľ sa zaväzuje zabezpečiť plnenie predmetu zmluvy v súlade s platnými všeobecne záväznými predpismi v oblasti odpadového hospodárstva.

Poskytovateľ zabezpečí od objednávateľa odber odpadu z priestoru určeného na dočasné zhromažďovanie nebezpečného odpadu v areáli objednávateľa, Legionárska 28, 911 71 Trenčín.

Poskytovateľ bude prepravu odpadov zabezpečovať v súlade s požiadavkami ustanovenými v platnej legislatíve o cestnej preprave a v súlade s ustanoveniami Európskej dohody o cestnej preprave nebezpečných vecí ( ADR).

Pri preprave odpadu zaradeného v kategórii **N** vystaví odoberateľ Sprievodný list nebezpečného odpadu SLNO podľa Vyhlášky MŽP SR č. 366/2015 Z. z. v znení platných predpisov a vypíše a potvrdí prepravný doklad ADR.

Dopravný prostriedok, resp. kontajner poskytovateľa musí vyhovovať ustanoveniam medzinárodných zmlúv o preprave nebezpečných vecí (ADR) . Požadované vlastnosti kontajnera - každý kontajner musí mať nezameniteľné dobre viditeľné a trvalé označenie a štítok resp. značku s čistou váhou kontajnera. V prípade, že dovezený kontajner nebude prázdny, nebude mať označenie a napísanú váhu prázdneho kontajnera Objednávateľ si vyhradzuje právo takýto kontajner neprijať.

Poskytovateľ bude musieť ešte v ten istý deň odviesť kontajner a zabezpečiť dovoz kontajnera s požadovanými vlastnosťami. Za dovoz takéhoto nevyhovujúceho kontajnera je Objednávateľ oprávnený uplatniť si zmluvnú pokutu vo výške 100 EUR za každý takýto prípad.

Pri odbere odpadu prostredníctvom kontajnera musí byť prázdny aj plný kontajner odvážený na certifikovanej váhe. Kópia vážneho lístku musí byť priložená k fakturácii.

Poskytovateľ aj zmluvný dopravca musí mať oprávnenie na prepravu odpadu z predmetu zákazky v súlade s platným zákonom o odpadoch a o zmene a doplnení niektorých zákonov v znení neskorších predpisov.

Poskytovateľ sa zaväzuje predkladať objednávateľovi príslušnú dokumentáciu o nakladaní s nebezpečným a ostatným odpadom v súlade s platnou legislatívou v odpadovom hospodárstve: sprievodný list nebezpečných odpadov, a doklad o skutočnej váhe zneškodňovaného odpadu. Tieto doklady potvrdené zástupcami zmluvných strán, ktorí sa nakladania s odpadom zúčastňujú, bude poskytovateľ predkladať objednávateľovi spolu s účtovným dokladom –faktúrou.

Objednávateľ je oprávnený vyžiadať od prepravcu kontrolné váženie na dohodnutom certifikovanom zariadení v mieste Objednávateľa.

Poskytovateľ je povinný si plniť povinnosti pri preprave nebezpečného odpadu v zmysle Zákona o odpadoch a na tlačive SLNO (Sprievodný list nebezpečného odpadu) potvrdiť č.1 -odosielateľa a č. 3 – náklad odovzdaný dopravcovi. Na každom SLNO musí byť poznačené číslo kontajnera, ktorý sa plný odváža.

S prázdnym kontajnerom musí byť doručený vážny lístok z certifikovaného zariadenia s váhou prázdneho kontajnera a s poznačeným číslom kontajnera.

Od potvrdenia SLNO oboma zmluvnými stranami a naloženia odpadu na dopravný prostriedok poskytovateľa služby preberá plnú zodpovednosť za ďalšie nakladanie s odpadom.

Po prevzatí ostatného odpadu odovzdá poskytovateľ objednávateľovi „Protokol o prevzatí a odovzdaní odpadu“.

Predmetom zákazky je odvoz a likvidácia nemocničného odpadu v súlade s zákona č.79/2015 Z.z. o odpadoch a o zmene a doplnení niektorých zákonov, vyhláškou č. 365/2015 Z. z. z ktorou sa ustanovuje Katalóg odpadov, vyhláškou MŽP SR č. 366/2015 o evidenčnej povinnosti a ohlasovacej povinnosti, Nariadenie Komisie EÚ č. 1357/2014 z 18 decembra 2014, ktorým sa nahrádza príloha III k smernici Európskeho parlamentu a Rady 2008/8/ES o odpade a o zrušení určitých smerníc Text s významom pre EHP.

**Požiadavky na predmet zákazky a podmienky, ktorým podlieha plnenie zmluvy:**

1. **Informácie, ktoré uchádzač uvedie v ponuke:** 
   1. V prípade, že uchádzač **nezabezpečuje** zneškodnenie nebezpečných alebo ostatných odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre subjekt, ktorým osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ).
* Platnú zmluvu, ktorú má uchádzač uzavretú so subjektom, ktorý prevádzkuje zariadenie na zneškodňovanie nebezpečných odpadov. V prípade, že uchádzač má uzavretý zmluvný vzťah s viacerými takýmito subjektmi, predloží platnú zmluvu aj s každým z týchto subjektov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie nebezpečných odpadov.

* 1. V prípade, že uchádzač **zabezpečuje** zneškodnenie nebezpečných alebo ostatných odpadov sám, predloží v súlade s platnými zákonnými predpismi v odpadovom hospodárstve:
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR (Európska dohoda o medzinárodnej preprave nebezpečných vecí cestnou dopravou ).
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje prevádzkovanie zariadenia na zneškodňovanie odpadov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie nebezpečných odpadov.

Uchádzač predloží doklady podľa bodu 1.1 a 1.2 tejto časti SP ako originály alebo ich úradne overené kópie v rámci ponuky.

* 1. Uchádzač sa v ponuke a v zmluve musí zaviazať, že pri nakladaní s odpadmi bude postupovať v súlade s platnými všeobecne záväznými predpismi v odpadovom hospodárstve.
  2. **Spôsob nakladania s nebezpečným odpadom**:
* Pôvodca odpadu / Objednávateľ sa zaväzuje zhromažďovať odpady v súlade s platnými zákonnými predpismi v odpadovom hospodárstve vo vhodných obaloch, (napr. v nepriepustných nádobách na tento účel určených – klinix box), vo ), vo vyhovujúcich plastových obaloch (vrecia farebne rozlíšené), resp. v chladiacom zariadení, ktoré budú zabezpečené proti úniku týchto odpadov do životného prostredia. Zhromažďovanie odpadov u objednávateľa je len dočasné uloženie týchto odpadov pred ďalším nakladaním s nimi.
* Objednávateľ zabezpečí na vlastné náklady a svojimi zamestnancami zodpovednými za nakladanie s odpadom naloženie zhromaždeného odpadu zo zdravotnej starostlivosti z určeného priestoru v areáli objednávateľa do vozidla resp. kontajnera poskytovateľa.
* Objednávateľ zabezpečí pre poskytovateľa vstup resp. vjazd do svojich objektov za účelom prevzatia odpadov, ak to pre plnenie predmetu zmluvy bude potrebné. Zároveň zabezpečí k miestu výskytu odpadu bezproblémový prístup.
* Poskytovateľ sa zaväzuje poskytovať služby počas pracovných dní, v čase od 6,00 hod do 13,30 hod, v pravidelných intervaloch nasledovne:
* Odpady skupiny 18 01 03 a 18 01 04 - najmenej 2- krát týždenne,
* Odpady skupiny 18 01 06 najmenej 1- krát mesačne,
* Odpady skupiny 18 01 08 najmenej 6 - krát ročne.
* Odpady skupiny 15 01 02 najmenej 6 - krát ročne
* Odpady skupiny 15 01 10 najmenej 2 - krát mesačne.
* Odpady skupiny 16 05 06 najmenej 4 - krát ročne.
* Poskytovateľ sa zaväzuje poskytovať objednávateľovi služby v čase od 6,00 hod do 13,30 hod. Konkrétny deň požadovaného poskytnutia služby a množstvo zhromaždeného odpadu nahlási objednávateľ telefonicky vždy najmenej 24 hodín vopred na telefónne číslo dispečingu Poskytovateľa.
* Uchádzač sa v ponuke a v zmluve musí zaviazať, že dodrží pravidelnosť poskytovania služby predmetu zákazky aj počas prípadnej odstávky alebo podobných nepredvídateľných okolností zo strany uchádzača.

Uchádzač sa v ponuke a v zmluve musí zaviazať, že po dobu platnosti a trvania zmluvy bude v súlade s platnými zákonnými predpismi v odpadovom hospodárstve a preprave nebezpečných alebo ostatných odpadov pochádzajúcich zo zdravotnej starostlivosti vykonávanej v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ), predkladať verejnému obstarávateľovi príslušnú dokumentáciu o nakladaní s nebezpečným odpadom : Sprievodný list nebezpečných odpadov, doklad o skutočnej váhe zneškodňovaného nebezpečného odpadu, platné osvedčenia vodičov a označenia vozidiel v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ). Tieto doklady potvrdené všetkými subjektmi, ktoré sa nakladania s odpadom zúčastňujú, bude uchádzač predkladať spolu s účtovným dokladom – faktúrou verejnému obstarávateľovi.

***OPIS PREDMETU ZÁKAZKY pre časť č. 2***

Predmetom zadania zákazky je poskytnutie služby **Odber, preprava a zneškodnenie/zhodnotenie biologicky rozložiteľného kuchynského odpadu** v súlade s platnou legislatívou v odpadovom hospodárstve.

Odpad, ktorého pôvodcom je Fakultná nemocnica Trenčín – Stravovacia prevádzka je podľa zákona č. 79/2015 Z.z. v znení neskorších predpisov, ktorou sa ustanovuje Katalóg odpadov začlenený do kategórie: „O“ - ostané odpady, do skupiny č. 20: Biologicky rozložiteľný kuchynský a reštauračný odpad (20 01 08 ) a Jedlé oleje a tuky ( 20 01 25).

Jedná sa o vedľajšie živočíšne produkty materiálu kategórie 3 pís. p) kuchynské odpady a separované použité potravinárske oleje určené na ďalšie spracovanie podľa čl. 14 pís. k) nariadenia ES č. 1069/2009 v zmysle platných právnych predpisov SR,

Predmet zákazky  je definovaný nasledovne :

**Odber, preprava a zneškodňovanie číslo podskupiny a druhu odpadu:**

**20 01 08 *- „Biologicky rozložiteľný kuchynský a reštauračný odpad“, - BRKO, kategória odpadu „O“ - ostatný***

*(od pôvodcu odpadu sem patria šupy z čistenia zeleniny, ovocia, nespracované zostatky surovín, neskonzumované zostatky pokrmov a potravín rastlinného, ale i živočíšneho pôvodu, ktoré vznikli pri stravovaní zamestnancov nemocnice v stravovacej prevádzke a pacientov pri stravovaní na oddeleniach/klinikách, potraviny znehodnotené resp. po lehote minimálnej trvanlivosti)*

**Predpokladané množstvo odpadu definovaného  je:**

* ***44 – 50 ks/60 l sudov/týždenne/ odber 3 x týždenne***
* ***cca 2 300 – 2 700 kg/týždenne***

***20 01 25 jedlé oleje a tuky***

*(od pôvodcu odpadu sem patria zvyšky oleja po úprave pokrmov v stravovacej prevádzke****)***

**Predpokladané množstvo odpadu definovaného  je:**

* ***1 ks/60 l sud/1 x za 2mesiace***
* ***cca 55 kg/ za 2 mesiace***

Predpokladané množstvá predmetu zákazky nie sú záväzné, sú len orientačné.

Poskytovateľ počas trvania zmluvného vzťahu bude služby predmetu zákazky realizovať podľa aktuálnych a skutočných potrieb a požiadaviek Objednávateľa po dobu 24 mesiacov.

Poskytovateľ je povinný zabezpečiť konečné zhodnotenie/zneškodnenie BRKO, jedlých olejov a tukov len u takého konečného zhodnotiteľa/zneškodniteľa, ktorý je na zozname schválených prevádzkarní Štátnej veterinárnej a potravinovej správy Slovenskej republiky ([www.svssr.sk](http://www.svssr.sk)) a má na zhodnotenie/zneškodnenie platné povolenie,

* realizovať odber a vývoz odpadu BRKO pravidelne v intervale 3 x týždenne, formou výmeny plnej nádoby za prázdnu nádobu, po vzájomnej dohode zmluvných strán môže byť interval vývozov upravený na základe skutočnej potreby
* interval vývozu je určený kapacitou chladiaceho boxu – **kapacita chladiaceho boxu pôvodcu pre BRKO odpad  je max. 20 ks 60 l  plných sudov a maximálne 15 ks 60 l  prázdnych sudov, položených na plných sudoch**
* **chladiaci box je prístupný z vonkajšieho priestoru v zadnej časti budovy stravovacej** prevádzky, bez nakladacej rampy
* zamestnanci sú na prevádzke od 5,30 hod do cca 18,30 hod
* bezplatne poskytnúť Objednávateľovi certifikované nádoby s hlbokým hrdlom, v objeme 60 l v počte podľa požiadavky a potreby danej prevádzky Objednávateľa a označiť ich v zmysle platnej legislatívy – *číslom a* *„Neurčené na ľudskú spotrebu“,*
* bezplatne a pravidelne po každom vývoze dezinfikovať nádoby a zabezpečiť výmenu opotrebovaných a poškodených nádob a ich súčastí (obruč, tesnenie, veko),
* vystaviť na každý odber odpadu Objednávateľovi obchodný doklad - **Zberný list** na vedľajšie živočíšne produkty . materiál kategórie 3 „Neurčené na ľudskú spotrebu“, v zmysle platnej legislatívy SR ( vyhláška MP a RV SR č. 148/2012)
* zabezpečiť váženie odpadu pri každom odbere, na certifikovanom zariadení spôsobom, aby bola definovaná váha len odpadu Objednávateľa podľa čísiel na odobratých sudoch a vážne lístky prikladať k obchodnému dokladu

V prípade, že počas zmluvného obdobia budú odovzdané nižšie množstvá odpadu, ako sú predpokladané množstvá, nevzniká Poskytovateľovi automaticky nárok na dodanie kompletného rozsahu predmetu zákazky tak, ako je definovaný v technickej špecifikácii predmetu zákazky.

Poskytovateľ sa zaväzuje zabezpečiť plnenie predmetu zmluvy v súlade s platnými všeobecne záväznými predpismi v oblasti.

|  |
| --- |
|  |

**Požiadavky na predmet zákazky a podmienky, ktorým podlieha plnenie zmluvy:**

1. **Informácie, ktoré uchádzač uvedie v ponuke:** 
   1. V prípade, že uchádzač **nezabezpečuje** zneškodnenie resp prepravu definovaných odpadov sám, predloží v ponuke v súlade s platnými zákonnými predpismi:

* Príslušné rozhodnutia a oprávnenia vydané príslušným Obvodným úradom životného prostredia, číslo registrácie, , príslušné rozhodnutia a oprávnenia vydané Štátnou veterinárnou a potravinovou správou SR – registračné číslo,
* Platnú zmluvu, ktorú má uchádzač uzavretú so subjektom, ktorý prevádzkuje zariadenie na zneškodňovanie definovaných odpadov. V prípade, že uchádzač má uzavretý zmluvný vzťah s viacerými takýmito subjektmi, predloží platnú zmluvu aj s každým z týchto subjektov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie/zhodnotenie definovaných odpadov.

* 1. V prípade, že uchádzač **zabezpečuje** zneškodnenie/zhodnotenie definovaných odpadov sám, predloží v súlade s platnými zákonnými predpismi :
* Príslušné rozhodnutia a oprávnenia vydané príslušným Obvodným úradom životného prostredia, číslo registrácie, príslušné rozhodnutia a oprávnenia vydané Štátnou veterinárnou a potravinovou správou SR – registračné číslo,
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje prevádzkovanie zariadenia na zneškodňovanie/ zhodnotenie definovaných odpadov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie/zhodnotenie definovaných odpadov.

Uchádzač predloží doklady podľa bodu 1.1 a 1.2 tejto časti SP ako originály alebo ich úradne overené kópie v rámci ponuky.

* 1. Uchádzač sa v ponuke a v zmluve musí zaviazať, že pri nakladaní s odpadmi bude postupovať v súlade s platnými všeobecne záväznými predpismi .
  2. **Spôsob nakladania s definovanými odpadmi**:
* Pôvodca odpadu / Objednávateľ sa zaväzuje zhromažďovať odpady v súlade s požiadavkami na ich skladovanie (VŽP – materiál kat. 3) v chladiacom boxe, ktorý je prístupný pre Poskytovateľa, v zapožičaných 60 l nádobách od Poskytovateľa, ktoré budú označené v zmysle platnej legislatívy – *číslom a* *„Neurčené na ľudskú spotrebu* „ zabezpečené proti úniku týchto odpadov do životného prostredia. Zhromažďovanie odpadov u Objednávateľa je len dočasné uloženie týchto odpadov pred ďalším nakladaním s nimi.
* Poskytovateľ si zabezpečí na vlastné náklady a svojimi zamestnancami naloženie zhromaždeného odpadu do vozidla poskytovateľa.
* Objednávateľ zabezpečí pre poskytovateľa vstup resp. vjazd do svojich objektov za účelom prevzatia odpadov, ak to pre plnenie predmetu zmluvy bude potrebné.
* Poskytovateľ sa zaväzuje poskytovať služby počas pracovných dní v pravidelných intervaloch nasledovne:
* Poskytovateľ sa zaväzuje poskytovať objednávateľovi služby v čase od 5,30 hod do 19,00 hod. , minimálne 3 x týždenne
* Uchádzač sa v ponuke a v zmluve musí zaviazať, že dodrží pravidelnosť poskytovania služby predmetu zákazky aj počas prípadnej odstávky alebo podobných nepredvídateľných okolností zo strany zariadenia na zneškodnenie/zhodnotenie definovaných odpadov.

Uchádzač sa v ponuke a v zmluve musí zaviazať, že po dobu platnosti a trvania zmluvy bude v súlade s platnými zákonnými predpismi a oprávneniami predkladať verejnému obstarávateľovi príslušnú dokumentáciu o nakladaní s definovaným odpadom : obchodný doklad - **Zberný list** , doklad o skutočnej váhe zneškodňovaného odpadu,

Obchodný doklad – Zberný list potvrdený všetkými subjektmi, ktoré sa nakladania s odpadom zúčastňujú, bude uchádzač predkladať spolu s účtovným dokladom – faktúrou verejnému obstarávateľovi.